钦定古今图书集成/明伦汇编/闺媛典/第144卷 > 喜贵妻法氏
## 钦定古今图书集成/明伦汇编/闺媛典/第144卷 > 喜贵妻法氏

按《丹徒县志》：“法氏，名妙果，字一贞，喜贵妻。其先大名
人，徙丹徒。高祖合谟，祖贯之，俱元进士。父用宽，与母
盛甚钟爱之。尝楼居，邻失火，众呼避，以无母命，坚不
去，母至，始下避。既于归，事姑极孝。姑疾，伏枕数年，腑
燥弗能御溷器，氏浴之汤中，手探其粪，起卧与俱，人
皆难之。贵死，氏年二十九，家贫，躬织纴，抚遗孤春。春”
能言，即教以韵语。春既成立，克绍先业。郡县上其事，
弘治三年奉旨旌表，建坊于门。